Съобщение за инвестиционно предложение за „Предприятие за първична преработка на дивеч“, с местоположение имот 980112 в землището на село Острово, община Завет
СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

Внесеното от възложителя ТП ДЛС„ВОДЕН-ИРИ ХИСАР“ инвестиционно предложение за „Предприятие за първична преработка на дивеч“, с местоположение имот 980112 в землището на село Острово, община Завет,  попада в обхвата на т.7 „Предприятия в хранителната промишленост“, буква „б“ – „пакетиране и консервиране на растителни и животински продукти“ от Приложение №2 към чл.93, ал.1, т.1 и 2 от Закона за опазване на околната среда на ЗООС и на основание чл.93, ал.1, т.1 на Закона, следва да се проведе процедура по преценяване на необходимостта от оценка на въздействието върху околната среда (ОВОС).
Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 3/2018г.), следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме с писмо на РИОСВ – Русе с изх. № АО-2572-2/19.06.2019 г. 
Копие на писмото е изпратено в Община Завет и кметство село Острово.
